У Врању је одржана јавна расправа о Нацрту Одлуке о буџету града Врања за 2024.годину, којој су присуствовали заинтересовани грађани, представници удружења, месних заједница, јавних предузећа и установа. На скупу су предочени приоритети у раду локалне самоуправе, попут капиталних инвестиција у 2024.години, као и издаци буџета по програмској класификацији. Нацрт Одлуке о буџету града за 2024. годину предвиђен је у износу од 3.248.000.000,00 динара.На јавној расправи су и презентоване измене и допуне следећих Одлука:Одлука о измени Одлуке о локалним административним таксама, Одлука о измени Одлуке о накнадама за услуге које пружа Градска управа Града Врања, Одлука о измени и допуни Одлуке о утврђивању доприноса за уређење грађевинског земљишта и закупнине за закуп грађевинског земљишта у јавној својини, Одлука о измени и допуни Одлуке о локалним комуналним таксама и Одлука о измени и допуни Одлуке о накнадама за коришћење јавних површина.